stanford-oval/wikipedia huggingface dataset:
Melívoia
Kunnallisyksikön osat

Melívoian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Melívoia | Kókkino Neró Melivoías | 15 |
| Melívoia | Koutsoupiá | 35 |
| Melívoia | Mélia | 0 |
| Melívoia | Melívoia | 805 |
| Melívoia | Ostrovós | 2 |
| Melívoia | Paliouriá | 25 |
| Melívoia | Velíka | 291 |
| Skíti | Agiókampos | 315 |
| Skíti | Káto Polydéndri | 36 |
| Skíti | Metóchia | 0 |
| Skíti | Skíti | 172 |
| Sklíthro | Isiómata | 1 |
| Sklíthro | Rakopótamos | 12 |
| Sklíthro | Sklíthro | 140 |
| Sotirítsa | Káto Sotirítsa | 306 |
| Sotirítsa | Sotirítsa | 40 |
Yhteensä: 2 195
Matt Ryan (amerikkalaisen jalkapallon pelaaja)

| Matt Ryan |
| --- | --- |

Henkilötiedot
Syntynyt: 17. toukokuuta 1985 (ikä 39) Exton, Pennsylvania
Kansalaisuus:   Yhdysvallat
Amerikkalaisen jalkapallon pelaaja
Lempinimi:  "Matty Ice"
Pituus:  193 cm
Paino:  98 kg
Pelipaikka:  Pelinrakentaja
Seura
Pelinumero:  2
Seura:  Indianapolis Colts
Sarja:  NFL
Pelaajaura
NFL-varaus:  3. varaus, 2008 Atlanta Falcons
Pääsarjaura:  2008–
Matthew Thomas ”Matt” Ryan (s. 17. toukokuuta 1985 Exton, Pennsylvania) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän aloitti ammattilaisuransa vuonna 2008 NFL-liigan Atlanta Falconsissa. Vuonna 2022 hän siirtyi edustamaan Indianapolis Coltsia.
Ryan oli NFL:n arvokkain pelaaja (MVP) vuonna 2016. Samalla kaudella hän johdatti joukkueensa Super Bowliin, jonka Atlanta kävisi jatkoajalla New England Patriotsille 34-28. Ryan on valittu neljästi NFL:n tähdistöotteluun Pro Bowliin, kausilla 2010, 2012, 2014 ja 2016.
NFL-ura

Atlanta Falcons varasi Boston Collegessa yliopistojalkapalloa pelanneen Ryanin vuoden 2008 NFL:n varaustilaisuudessa, koko tilaisuuden kolmantena pelaajana. Hän on ollut tulokaskautensa alusta lähtien Falconsin aloittava pelinrakentaja, päihittäen harjoituskaudella edellisen aloittajan Chris Redmanin taistelussa ykköspelinrakentajan paikasta. Ryan heitti uransa ensimmäisen ammattilaisottelun ensimmäisellä heitollaan 62 jaardin touchdownin laitahyökkääjä Michael Jenkinsille.
Ryan teki Falconsin kanssa heinäkuussa 2013 viisivuotisen, yli 100 miljoonan dollarin arvoisen jatkosopimuksen.
Aiheesta muualla

Kuvia tai muita tiedostoja aiheesta Matt Ryan (amerikkalaisen jalkapallon pelaaja) Wikimedia Commonsissa
NFL:n aloittavat pelinrakentajat (viikko 1, kausi 2021)
| NFC> NFC West | NFC> NFC North | NFC> NFC East | NFC> NFC South | AFC> AFC West | AFC> AFC North | AFC> AFC East | AFC> AFC South |
| --- | --- | --- | --- | --- | --- | --- | --- |
| Kyler Murray (Arizona Cardinals) | Andy Dalton (Chicago Bears) | Dak Prescott (Dallas Cowboys) | Tom Brady (Tampa Bay Buccaneers) | Teddy Bridgewater (Denver Broncos) | Joe Burrow (Cincinnati Bengals) | Josh Allen (Buffalo Bills) | Carson Wentz (Indianapolis Colts) |
| Jimmy Garoppolo (San Francisco 49ers) | Jared Goff (Detroit Lions) | Jalen Hurts (Philadelphia Eagles) | Matt Ryan (Atlanta Falcons) | Tyrod Taylor (Los Angeles Chargers) | Baker Mayfield (Cleveland Browns) | Tua Tagovailoa (Miami Dolphins) | Trevor Lawrence (Jacksonville Jaguars) |
| Matthew Stafford (Los Angeles Rams) | Aaron Rodgers (Green Bay Packers) | Daniel Jones (New York Giants) | Sam Darnold (Carolina Panthers) | Patrick Mahomes (Kansas City Chiefs) | Lamar Jackson (Baltimore Ravens) | Zach Wilson (New York Jets) | Tyrod Taylor (Houston Texans) |
| Russell Wilson (Seattle Seahawks) | Kirk Cousins (Minnesota Vikings) | Ryan Fitzpatrick (Washington Football Team) | Jameis Winston (New Orleans Saints) | Derek Carr (Las Vegas Raiders) | Ben Roethlisberger (Pittsburgh Steelers) | Mac Jones (New England Patriots) | Ryan Tannehill (Tennessee Titans) |
Mimolette

Mimolette-juustoa.
Pitkään kypsynyt mimolette-juusto ja sille tyypillinen juustopunkkien aikaansaama kuori.
Mimolette on ranskalainen lehmänmaitojuusto.
Mimoletten valmistus alkoi Ranskan–Hollannin sodan (1672–1678) aikana. Sodan takia Alankomaista ei saatu Ranskan markkinoille suosittua edam-juustoa. Ranskan tuolloinen talousministeri Jean-Baptiste Colbert ohjeisti Pohjois-Flanderin juustonvalmistajat kehittämään edamin vastineen ja nimi mimolette juontuu termistä demi-mollet, joka tarkoittaa osittain pehmeää. Juustoa kutsutaan joskus myös nimellä Boule de Lille Lillen kaupungin mukaan. Mimolettea valmistetaan enimmäkseen Pas-de-Calaisin alueella.
Mimolette valmistetaan pastöroidusta maidosta, johon lisätään maitohappobakteereja ja juoksutetta maidon saostamiseksi. Syntyvästä juustomassasta erotetaan osa herasta ja juustomassa pestään kuumassa vedessä, minkä jälkeen juusto värjätään annatolla. Seuraavassa vaiheessa juusto puristetaan ja suolataan suolaliuoksessa. Mimolettea myydään sen eri kypsymisen vaiheissa. Teollisesti tuotettua mimolettea kypsytetään yleensä kuudesta viikosta kolmeen kuukauteen. Très vieille eli erittäin kypsynyt juusto myydään vasta 18-24 kuukauden kypsymisen jälkeen. Pitkään kypsyneeseen juustoon vaikuttavat juustopunkit, joille juustot altistetaan tarkoituksellisesti. Punkit tekevät pieniä reikiä juustoon ja edistävät näin sen kypsymistä. Punkkien liiallisen leviämisen estämiseksi juustoja harjataan kypsymisen aikana. Punkkeja pidetään joskus allergeeneina ja esimerkiksi Yhdysvallat kielsi väliaikaisesti juuston maahantuonnin vuosina 2013-2014.
Nuoren mimoletten maku on mieto ja miellyttävä. Pitempään kypsytetyn juuston värit tummenevat ja sen rakenteesta tulee tiivis ja vahamainen. Sen makua on kuvailtu hedelmäiseksi, pähkinäiseksi ja karamellimaiseksi. Hajultaan se muistuttaa hieman kermatoffeeta. Juusto tarjoillaan tavallisesti juustotarjottimella ja se sopii yhteen oluen, punaviinin ja jälkiruokaviinin kanssa.
Mimosa (satelliitti)

Mimosa (Micromeasurements of Satellite Acceleration) on tšekkiläinen mikrosatelliitti, joka laukaistiin avaruuteen 30. kesäkuuta 2003 Rockot-raketilla Plesetskin kosmodromilta.
Sen toteutuksen rahoitti Tšekin tiedeakatemia Astronomisen instituutin toimiessä toteuttajana.  Satelliitti painaa 65 kg. Sen rakensi Prahassa toimiva Space Devices-yritys.
Satelliitin rata on 300-800 km korkea polaarirata. Satelliitti on pallomainen, sen ulkopinta koostuu 28 tasosta. Se tekee kiihtyvyysmittauksia, joilla mitataan maan lähiavaruuden kaasun tiheyttä avaruusaluksen lentoradan eri korkeuksissa.
Mimosa

Mimosa voi tarkoittaa seuraavia:
mimosat (Mimosa ), hernekasvisuku
erityisesti: mimosa tai mimoosa eli tuntomimosa (Mimosa pudica), suvun tunnetuin laji
hopea-akaasia eli mimosa (Acacia dealbata)
kulta-akaasia eli "mimosa" (Acacia baileyana)
Mimosa, Beta Crucis (β Cru), tähti Etelän ristin tähdistössä
Mimosa, tšekkiläinen mikrosatelliitti
HMS Mimosa (K60), Britannian Kuninkaallisen laivaston korvetti
Mimosa, naisen etunimi
Mimosa, kuohuviinistä ja appelsiinimehusta tehty drinkki
Kulttuurissa:
Mimosa, Camilla Mickwitzin kuvakirja ja Mimosa-sarjan ensimmäinen teos (1983)
Mimosa, Tragikomixin vaimo Asterix-sarjakuvissa
Mimosa, Alvar Cawenin öljyvärimaalaus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mimosa”, voi hakea sivunnimihaulla, laajalla sivunnimihaulla tai tekstihaulla.
Matti Karhu

Matti Karhu (s. 11. syyskuuta 1945 Suolahti) on suomalainen toimittaja, entinen ulkomaankirjeenvaihtaja ja nykyisin viestintäalan yrittäjä.
Matti Karhu pääsi ylioppilaaksi Äänekosken yhteiskoulusta 1964. Karhu oli Yleisradiossa ajankohtaisohjelmien toimittajana vuoteen 1984 saakka ja hän toimitti muun muassa Ajankohtainen kakkonen -ohjelmaa 1969-80 sekä Ulkolinja-ohjelmaa 1980-84. Tämän jälkeen hän oli Uusi Suomi -lehden kirjeenvaihtajana Saksassa ja Yhdysvalloissa. Karhu palasi Suomeen 1980-luvun lopulla ja oli Uuden Suomen taloustoimituksen esimiehenä, kunnes lehti lakkautettiin 1991. Karhu oli lehden lakkauttamisen jälkeen vapaana toimittajana ja teki televisio-ohjelmia. Hän oli myös Kauppakamari-lehden päätoimittajana. Viimeksi Karhu on toiminut viestintäalan yrittäjänä ja hän järjestää muun muassa media-alan valmennusta yritysten edustajille, virkamiehille ja poliitikoille.
Teoksia

Julkinen johtaja : miten opit elämään mediayhteiskunnassa?. Tietopaketti, Helsinki 1994
Viesti vakuuttavasti : esiintymisen ja henkilökohtaisen vaikuttamisen käsikirja. Infoviestintä, Helsinki 1997
Mediasuhteet. Inforviestintä, Helsinki 1999, 9. painos 2007
Kriisit ja viestintä : opas imagon hallintaan ja julkisuuspeliin ; kirj. Arto Henriksson, Matti Karhu. Inforviestintä, Helsinki 2002
Asiantuntija viestii : ajatuksesta vaikutukseen ; kirj. Matti Karhu ym. Inforviestintä, Helsinki 2005
Skandaalit & katastrofit : käytännön kriisiviestintäopas ; kirj. Matti Karhu, Arto Henriksson. Infor, Helsinki 2008
Toimitustöitä

Frank Scott-Lennon : Kehityskeskustelu ; suomeksi toimittanut Matti Karhu. Inforviestintä, Helsinki 1999 (alkuteos The appraisals pocketbook)
John Townsend : Haastattelut työyhteisössä ; suomeksi toimittanut Matti Karhu. Inforviestintä, Helsinki 1999 (alkuteos The interviewer's pocketbook)
Ian Fleming : Tiimityö ; suomeksi toimittanut Matti Karhu. Inforviestintä, Helsinki 1999 (alkuteos The teamworking pocketbook)
Seán Mistéil : Viestintä työyhteisössä ; suomeksi toimittanut Matti Karhu. Inforviestintä, Helsinki 1999, 7. painos 2004 (alkuteos The communicator's pocketbook)
d Angelena Boden : Kohtaa kulttuurit ; suomeksi toimittanut Matti Karhu. Inforviestintä, Helsinki 2000 (alkuteos The cultural gaffes pocketbook)
John Townsend : Kouluttajan opas ; suomeksi toimittanut Matti Karhu. Inforviestintä, Helsinki 2000 (alkuteos The trainer's pocketbook)
Tony Newby : Hyvään asiakaspalveluun ; suomeksi toimittanut Matti Karhu. Inforviestintä, Helsinki 2000 (alkuteos The customer service pocketbook)
Geof Alred, Bob Garvey ja Richard Smith : Mentorointi ; suomeksi toimittanut Matti Karhu. Inforviestintä, Helsinki 2000 (alkuteos The customer service pocketbook)
Neil Russell-Jones : Muutosjohtaminen ; suomeksi toimittanut Matti Karhu. Inforviestintä, Helsinki 2000 (alkuteos The managing change pocketbook)
Pennejä taivaasta? : talouspolitiikkakoulutusta 25 vuotta ; toim. Tuovi Allén ja Matti Karhu. Edita, Helsinki 2003
Aiheesta muualla

Yle Elävä arkisto : Kansanterveyslaki toi terveyskeskuksen joka kuntaan, Matti Karhun tv-raportti vuodelta 1971
Yle Elävä arkisto : ”Virginialainen” juhannusvieraana, raportti näyttelijä James Druryn Suomen-vierailusta juhannuksena 1971
Michael Land

Michael Z. Land (s. 1961) on yhdysvaltalainen videopelimusiikin säveltäjä, jonka tuotanto on tullut tutuksi useista LucasArtsin peleistä.
Huhtikuussa 1990 Land sai töitä Lucasfilm Gamesista (myöhemmin nimellä LucasArts), joka oli Tähtien sota -elokuvista tutun George Lucasin omistama pelitalo. Land työskenteli yhtiössä ohjelmoijana ja muusikkona. Hänen ensimmäisenä työtehtävänsä oli The Secret of Monkey Islandin taustamusiikin säveltäminen. Pelin taustamusiikin työstäminen antoi Landille tilaisuuden näyttää kykynsä, sillä hän ei ollut koskaan säveltänyt mitään karibialaistyylistä musiikkia.
Land kehitti SCUMMin iMUSE-järjestelmän Peter McConnellin kanssa.
Monkey Islandin käyttämä äänimoottori huolestutti Landia, sillä hänestä oli mahdotonta yhdistää taustamusiikkia ruudun tapahtumiin. Land aloitti työn iMUSE:n parissa, joka ratkaisisi tämän ongelman. Projekti paisui kuitenkin haastavammaksi kuin hän oli odottanut ja Land kutsui apuun ystävänsä Peter McConnellin. Alun perin he suunnittelivat iMUSE:n edistyneeksi MIDI-sekvensseriksi, mutta vuosien varrella siitä muodostui pikemmin tapa ohjata taustamusiikin käyttäytymistä pelin edetessä. Land johti myös yhtiön ääniosastoa, ja iMUSE:n kehityksestä aiheutuneiden kiireidensä takia hän palkkasi toisen ystävänsä, Clint Bajakianin, säveltämään pelimusiikkia puolestaan.
iMUSE:n valmistuttua Land palasi säveltäjän työhönsä ja teki lisää musiikkia LucasArtsin peleihin.
Tunnetuimpia sävellyksiä

The Secret of Monkey Island (1990) (Barney Jonesin, Patric Mundyn ja Andy Newellin kanssa)
Secret Weapons of the Luftwaffe (1991)
Monkey Island 2: LeChuck's Revenge (1991) (Clint Bajakianin, Robin Goldsteinin, Peter McConnellin ja Anthony Whiten kanssa)
Star Wars: X-Wing (1992) (John Williamsin, Clint Bajakianin ja Peter McConnellin kanssa)
Indiana Jones and the Fate of Atlantis (1992) (John Williamsin, Clint Bajakianin ja Peter McConnellin kanssa)
Star Wars: Tie Fighter (1994) (John Williamsin, Clint Bajakianin ja Peter McConnellin kanssa)
The Dig (1995)
The Curse of Monkey Island (1997)
Escape from Monkey Island (2000) (Clint Bajakianin, Anna Karneyn ja Peter McConnellin kanssa)
SimCity 4 (2003) (useiden muiden säveltäjien kanssa)
Tales of Monkey Island (2009)
Aiheesta muualla

Michael Land VGMdb-sivustolla (englanniksi)
Menoikeus

Menoikeus (m.kreik. Μενοικεύς, lat. Menoeceus) oli kreikkalaisessa mytologiassa Kreonin, Theban hallitsijan, Iokasteen (tai Epikasteen) ja Hipponomen isä.
Thebaa vaivasi nälänhätä rangaistuksena Oidipuksen naitua äitinsä Iokasten. Teiresiaan ennustettua, että sadon tuhoutuminen loppuisi, jos joku lohikäärmeen verestä periytyvä kuolisi maansa puolesta, Menoikeus, jonka suku juonsi juurensa Kadmokseen, heittäytyi alas muurilta surmaten itsensä.
Menoikeus, Kreonin poika

Menoikeus oli myös Kreonin pojan nimi. Oidipuksen poikien Eteokleen ja Polyneikeen riitaannuttua Theban hallinnasta seurasi taistelu, ja sen aikana Teiresias ennusti, että Theba saavuttaisi voiton, jos Menoikeus uhraisi itsensä Areelle. Menoikeus surmasikin itsensä kaupungin porttien edessä.
Mason McTavish

| Mason McTavish |
| --- | --- |
 McTavish edustamassa Hamilton Bulldogsia vuonna 2022.
Henkilötiedot
Syntynyt: 30. tammikuuta 2003 (ikä 21) Zürich, Sveitsi
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  94 kg
Seura
Seura:  Anaheim Ducks
Sarja:  NHL
Pelinumero:  23
Pelaajaura
Pääsarjaura:  2020–
Aik. seurat:  Hamilton Bulldogs (OHL) Peterborough Petes (OHL) San Diego Gulls (AHL) EHC Olten (Swiss League)
NHL-varaus:  3. varaus, 2021 Anaheim Ducks
Mason McTavish (s. 30. tammikuuta 2003 Zürich, Sveitsi) on kanadalainen jääkiekkoilija, joka edustaa NHL-seura Anaheim Ducksia. Hän on pelipaikaltaan keskushyökkääjä ja laukoo vasemmalta. Ducks varasi McTavishin ensimmäisellä kierroksella koko varaustilaisuuden kolmantena pelaajana vuoden 2021 varaustilaisuudessa.
Masonin isä Dale McTavish on entinen jääkiekkoilija ja Mason syntyi Sveitsissä, kun hänen isänsä pelasi Sveitsin liigan Rapperswil-Jona Lakersin joukkueessa.
Pelaajaura

McTavish varattiin vuoden 2019 OHL-varaustilaisuudessa Peterborough Petesiin, samaan juniorijoukkueeseen, jossa hänen isänsä oli pelannut. McTavish siirtyi Sveitsin toiseksi korkeimman sarjatason EHC Oltenin joukkueeseen, kun OHL-kausi peruttiin koronaviruspandemian vuoksi.
Anaheim Ducks varasi McTavishin vuoden 2021 varaustilaisuudessa ensimmäisellä kierroksella kolmantena varauksena. McTavish allekirjoitti elokuussa 2021 kolmen vuoden tulokassopimuksen Ducksin kanssa. 14. lokakuuta McTavish teki NHL-debyytissään maalin Winnipeg Jetsiä vastaan, ja 18 vuoden ja 256 päivän ikäisenä hänestä tuli Ducksin seurahistorian nuorin maalintekijä. Samana syksynä hän pelasi AHL-farmiseura San Diego Gullsissa, ja palasi hetkeksi takaisin OHL:ään Peterborough Petesiin. Hän pelasi Petesissä viisi ottelua, ja tammikuussa 2022 hänet kaupattiin kertaalleen Hamilton Bulldogsiin.
Kauden 2022–2023 McTavish pääsi aloittamaan Anaheim Ducksin vakiokokoonpanossa.
Maajoukkueura

| Mitalit> Maa:   Kanada.Miesten jääkiekko.Nuorten MM-kilpailut  | Mitalit> Maa:   Kanada.Miesten jääkiekko.Nuorten MM-kilpailut  | Mitalit> Maa:   Kanada.Miesten jääkiekko.Nuorten MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Edmonton 2022 | jääkiekko |  |
| Alle 18-vuotiaiden MM-kilpailut  | Alle 18-vuotiaiden MM-kilpailut  | Alle 18-vuotiaiden MM-kilpailut  |  |
|  Kultaa | Frisco ja Plano 2021 | jääkiekko |  |
McTavish edusti ensimmäisen kerran Kanadan alle 18-vuotiaiden maajoukkuetta Texasissa pidetyissä MM-kilpailuissa 2021. Hän oli turnauksen pistepörssin viides viidellä maalilla ja kuudella syöttöpisteellä, kun Kanada voitti kultaa. Myöhemmin samana vuonna hänet valittiin U20-joukkueeseen nuorten MM-kilpailuihin 2022. Turnaus kuitenkin keskeytettiin muutaman pelatun ottelun jälkeen koronavirustartuntojen vuoksi. McTavish valittiin Kanadan jääkiekkomaajoukkueeseen talviolympialaisiin 2022. McTavish pelasi turnauksessa Kanadan ykkösketjussa Eric Staalin ja Josh Ho-Sangin kanssa, mutta joukkueen menestys jäi heikoksi ja Kanada putosi puolivälierissä.
Kansainvälinen Jääkiekkoliitto päätti järjestää perutut nuorten MM-kilpailut elokuussa 2022 uudestaan, ja tällä kertaa McTavish valittiin joukkueen kapteeniksi, kun Kaiden Guhle ei voinut osallistua. Kanadan joukkue eteni turnauksessa loppuotteluun Suomea vastaan. Yksi loppuottelun dramaattisimpia hetkiä koettiin jatkoajalla, kun McTavish torjui Topi Niemelän laukauksen mailallaan ilmasta, käytännössä maaliviivan kohdalta, ja vain minuutteja myöhemmin Kanada voitti ottelun ja kultamitalin jatkoajalla. McTavish voitti turnauksen maali- ja pistepörssin, ja hänet valittiin turnauksen arvokkaimmaksi pelaajaksi.
Aiheesta muualla

Mason McTavish Elite Prospects. Everysport Media Group AB. (englanniksi)
Mason McTavish The Internet Hockey Databasessa (englanniksi)
Memaliaj

| Memaliaj |
| --- | --- |

 vaakuna
 Memaliaj
 Koordinaatit: 40°21′N, 19°59′E 
Valtio:  Albania
Maakunta:  Gjirokastër
Pinta-ala:  
 – Kokonaispinta-ala:  369 km²
Korkeus:  130 m
Väkiluku (2011):  10 657
 – Väestötiheys:  28,9 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Memaliaj on kaupunki Gjirokastërin maakunnassa Albaniassa. Vuoden 2011 väestönlaskennan mukaan siellä asui 10 657 asukasta. Se rakennettiin vuonna 1946 tukemaan alueen kaivostoimintaa. Alueen hiilentuotanto oli vuonna 1990 noin 500 000 tonnia vuodessa. Kommunismin kaatumisen jälkeen kaivostoiminta loppui ja kaupungin talous pysähtyi.[lähde? ]
Aiheesta muualla

Kuvia tai muita tiedostoja aiheesta Memaliaj Wikimedia Commonsissa
Albanian kaupungit
Apollonia
Bajram Curri
Ballsh
Berat
Bilisht
Bulqizë
Burrel
Cërrik
Çorovodë
Delvinë
Durrës
Elbasan
Ersekë
Fier
Fushë-Krujë
Gjirokastër
Gramsh
Has
Himarë
Kamzë
Kavajë
Këlcyrë
Klos
Konispol
Koplik
Korçë
Krujë
Krumë
Kuçovë
Kukës
Laç
Lezhë
Libohova
Librazhd
Lushnjë
Maliq
Mamurras
Mavrovë
Memaliaj
Patos
Peqin
Peshkopi
Përmet
Pogradec
Poliçan
Pukë
Rrëshen
Rrogozhinë
Roskovec
Sarandë
Selenicë
Shëngjin
Shijak
Shkodra
Tepelenë
Tirana
Tropojë
Valbonë
Vlorë
Albanian kunnat
Belsh
Berat
Bulqizë
Cërrik
Delvinë
Devoll
Dibër
Divjakë
Dropull
Durrës
Elbasan
Fier
Finiq
Fushë-Arrëz
Gjirokastër
Gramsh
Has
Himarë
Kamëz
Kavajë
Këlcyrë
Klos
Kolonjë
Konispol
Korçë
Krujë
Kuçovë
Kukës
Kurbin
Lezhë
Libohovë
Librazhd
Lushnjë
Malësi e Madhe
Maliq
Mallakastër
Mat
Memaliaj
Mirditë
Patos
Peqin
Përmet
Pogradec
Poliçan
Prrenjas
Pukë
Pustec
Rrogozhinë
Roskovec
Sarandë
Selenicë
Shijak
Shkodra
Skrapar
Tepelenë
Tirana
Tropojë
Ura Vajgurore
Vau i Dejës
Vlorë
Vorë
Modaalisuus

Modaalisuus (lat. modus = 'tapa, laatu, standardi', moodi = järjestelmän perustaksi soveltuva) viittaa länsimaisen musiikin yhteydessä keskiajalla syntyneeseen asteikkojärjestelmään, jossa diatonisen asteikon sävel voi muodostaa perussävelen asteikolle, jolla on sille ominainen intervallirakenne. Moodit ovat kiinteitä, pysyviä säveltasorakenteita tai pysyviä rytmikuvioita. Moodeja sanotaan myös kirkkosävellajeiksi.
Moodijärjestelmään perustuvat monien kulttuurien sävel- ja rytmijärjestelmät, ja länsimaisten säveltäjien kiinnostusta ovat herättäneet Intian, Japanin, Balin, Indonesian ja arabialaisten sekä monien Afrikan kulttuurien järjestelmät. Moodijärjestelmää ovat soveltaneet muun muassa Béla Bartók, Igor Stravinsky ja Olivier Messiaen. Sibelius käytti arkaisoivaa modaalista ilmaisua uransa alkuvaiheen kuorolauluissa, mutta orkesteriteoksissa modaalisia piirteitä on tuotannon kaikissa vaiheissa.
Aiheesta muualla

Kuvia tai muita tiedostoja aiheesta Modaalisuus Wikimedia Commonsissa
Modane

| Modane |
| --- | --- |

 vaakuna
 Modane
 Koordinaatit: 45°12′08″N, 6°40′25″E 
Valtio:  Ranska
Alue:  Rhône-Alpes
Departementti:  Savoie
Arrondissementti:  Saint-Jean-de-Maurienne
Väkiluku:  3 500
 
 Kunnan kotisivut 
Infobox OKVirheellinen NIMI-arvo: 
Modane on kunta Kaakkois-Ranskassa Savoien departementissa Rhône-Alpesin alueella. Kunnan nähtävyyksiä on 1800-luvun lopulla rakennettu linnoitus Fort du Replaton. Se tehtiin suojaamaan Fréjusin rautatietunnelin suuaukkoa.  Modanessa on myös 13 kilometriä pitkän Fréjusin maantietunnelin suuaukko, josta pääsee Italian Bardonecchiaan. Toinen Modanessa oleva linnoitus on Maginot-linjaan kuuluva Fort Saint-Gobain.
Fréjusin rautatietunneli
Fréjusin maantietunneli
Fort du Replaton
Fort Saint-Gobain
Aiheesta muualla

Kuvia tai muita tiedostoja aiheesta Modane Wikimedia Commonsissa
Mikkelin seutukirjasto

| Mikkelin seutukirjasto> Mikkelin kaupunginkirjasto |
| --- | --- |
 Mikkelin pääkirjasto on Mikkelin seutukirjaston keskustoimipiste.
Sijainti:  (Mikkelin pääkirjasto:) Raatihuoneenkatu 6, 50100 Mikkeli
Koordinaatit:  61.68659°N, 27.27309°E
Tyyppi:  seutukirjasto
Mikkelin seutukirjasto (entiseltä nimeltään Mikkelin kaupunginkirjasto) on Mikkelin pääkirjaston, sivukirjastojen ja lähikuntien kunnankirjastojen yhteinen seudullinen kirjasto. Sen keskustoimipaikkana toimii Mikkelin pääkirjasto, joka sijaitsee Mikkelin torin laidalla, Mikkelin kaupungintalon vieressä. Mikkelin pääkirjastolla on myös Etelä-Savon maakuntakirjaston tehtävä.
Kaupunginkirjasto päätettiin nimetä seutukirjastoksi marraskuussa 2017.
Heinäkuussa 2020 Mikkelin seutukirjaston piirissä olevia kirjastoja ovat:
Hirvensalmi: Hirvensalmen kirjasto
Mikkeli: Anttolan kirjasto
Mikkeli: Haukivuoren kirjasto
Mikkeli: Mikkelin pääkirjasto
Mikkeli: Otavan kirjasto
Mikkeli: Ristiinan kirjasto
Mikkeli: Suomenniemen kirjasto
Pertunmaa: Kuortin kirjasto
Pertunmaa: Pertunmaan kirjasto
Puumala: Puumalan kirjasto
Mikkelin seutukirjasto muodostaa jäsenkirjastoineen osan Etelä-Savon kirjastoverkostosta eli Lumme-kirjastojen kirjastokimpasta.
Kirjastoautoihin kuuluu muun muassa Mikkelin kirja-auto Mirja, joka perustettiin osaltaan korvaamaan kolmen toimipisteen (Kalevankangas, Lähemäki, Rantakylä) sulkemisen vaikutuksia.
Aiheesta muualla

Mikkelin seutukirjaston kotisivut
Mikkelin seutukirjasto - Aukioloajat ja yhteystiedot (mikkeli.fi)
Mitannin indoarjalainen superstraattikieli

| Mitannin indoarjalainen superstraattikieli> Tiedot |
| --- | --- |
Alue:  nykyinen Syyria, Irak ja Turkki
Puhujia:  ei puhujia (kuollut kieli)
Kirjaimisto:  Ei kirjakieltä. Glossat kirjoitettu hurrilaisella nuolenpäänkirjoituksella
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet
 Ohje 
Mitannin indoarjalainen superstraattikieli on muinaisessa Mitannin valtakunnassa puhuttu kieli, joka uusimpien tietojen mukaan kuuluu indoeurooppalaisten kielten indoiranilaiseen ryhmään. Nimeä "arjalainen mitanni" käytetään sekaannusten välttämiseksi, sillä Mitannin pää- ja viralliset kielet olivat mitannin kieli ja hurrilaisten kieli.
Heettiläisten kuninkaan Suppiluliuma I:n ja Mitannin kuninkaan Mativatsan välisessä sopimuksessa noin vuodelta 1380 eaa. mainitaan jumalien nimiä, jotka ovat selvästi indoarjalaisia, kuten Mithra, Varuna, Indra ja Nasatja (Ashvinou). Kikkulin tekstissä, jossa puhutaan hevosten hoidosta, mainitaan sanat aika (sanskritiksi: eka, yksi), tera (sanskritiksi: tri, kolme), panza (pancha, viisi), satta (sapta, seitsemän), na (nava, yhdeksän) ja vartana (vartana, ympyrä). Numeraali aika (yksi) on erityisen tärkeä indikaattori siitä, että Mitannin arjalainen kieli oli lähempänä indoarjalaisia kieliä kuin muita indoiranilaisia kieliä.